31990R3657
L 362/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3657/90 НА СЪВЕТА
от 11 декември 1990 година
относно приложението в Португалия на общата цена на кланичните трупове на свине
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Акта за присъединяване на Испания и Португалия, и по-специално член 234, параграф 3 от него,
като взе предвид предложението на Комисията,
като взе предвид становището на Европейския парламент (1),
като има предвид, че член 2, параграф 1 от Регламент (ЕИО) № 3653/90 на Съвета, по силата на който се въвеждат преходни мерки за регулиране на общата организация на пазара на зърнени култури и ориз в Португалия (2), предвижда въвеждането в Португалия на общата цена за всички фуражни зърнени култури от началото на втория етап на присъединяването;
като има предвид, че общата цена за кланичните трупове на свине, която в голяма степен зависи от цената на фуражните култури, следователно би трябвало също да бъде въведена в Португалия от същата дата,
ПРИЕ НАСТОЯЩИЯ РЕГЛАМЕНТ:
Член 1
Базовата цена на кланичните трупове на свине в Португалия е общата цена в Общността.
Член 2
Настоящият регламент влиза в сила на 1 януари 1991 г.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 11 декември 1990 година.